CELEX: 32010D0818
Language: da
Date: 2010-08-17 00:00:00
Title: Kommissionens afgørelse af 17. august 2010 om ændring af Kommissionens afgørelse 2007/623/EF om nedsættelse af gruppen af højtstående uafhængige interesserede parter vedrørende administrative byrder

18.8.2010   
            
            
               DA
            
            
               Den Europæiske Unions Tidende
            
            
               C 223/6
            
         KOMMISSIONENS AFGØRELSE
   af 17. august 2010
   om ændring af Kommissionens afgørelse 2007/623/EF om nedsættelse af gruppen af højtstående uafhængige interesserede parter vedrørende administrative byrder
   2010/C 223/03
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:
   
               (1)
            
            
               Ved afgørelse 2007/623/EF (1) nedsatte Kommissionen en gruppe af højtstående uafhængige interesserede parter vedrørende administrative byrder (i det følgende benævnt »gruppen«) for en fast periode på tre år.
            
         
               (2)
            
            
               Reduktion af de administrative byrder og forenkling af lovgivningen prioriteres fortsat højt af Kommissionen, og handlingsprogrammet for reduktion af administrative byrder i Den Europæiske Union skal være afsluttet inden 2012.
            
         
               (3)
            
            
               Mandatet for gruppen og dens medlemmer bør derfor forlænges tilsvarende.
            
         
               (4)
            
            
               Gruppen bør fortsat arbejde tæt sammen med eksterne interesserede parter og Kommissionens tjenestegrene og sikre en regelmæssig og struktureret udveksling af synspunkter og erfaringer med vicegeneralsekretæren og formanden for Udvalget for Konsekvensanalyse om spørgsmål vedrørende administrative byrder —
            
         TRUFFET FØLGENDE AFGØRELSE:
   Artikel 1
   I afgørelse K(2007) 4063 foretages følgende ændringer:
   
               1)
            
            
               Artikel 2 affattes således:
               »Artikel 2
               Gruppen får til opgave at rådgive Kommissionen om handlingsprogrammet for reduktion af administrative byrder i Den Europæiske Union, der har til mål at reducere erhvervslivets administrative byrder som følge af EU-lovgivning med 25 % inden 2012, og om de forenklingsinitiativer, der er udpeget i Kommissionens arbejdsprogram.
               Gruppen skal navnlig:
               
                           —
                        
                        
                           rådgive om de foranstaltninger til reduktion af administrative byrder, som foreslås af konsulenterne, gennem internethøringer og på lokale workshopper i medlemsstaterne
                        
                     
                           —
                        
                        
                           rådgive Kommissionen på dennes anmodning om metodologiske spørgsmål, der måtte opstå i forbindelse med handlingsprogrammet
                        
                     
                           —
                        
                        
                           foreslå, hvilke andre dele af gældende lovgivning der eventuelt kan indgå i programmet for reduktion af administrative byrder
                        
                     
                           —
                        
                        
                           rådgive Kommissionen om det rullende forenklingsprogram, særlig de retsakter, der giver gode muligheder for at reducere de administrative byrder
                        
                     
                           —
                        
                        
                           bistå Kommissionen med at sikre fremskridt i Rådets og Europa-Parlamentets vedtagelse af forslag om reduktion af administrative byrder
                        
                     
                           —
                        
                        
                           udarbejde en rapport inden november 2011 om bedste praksis i medlemsstaterne, når det gælder om at gennemføre EU-lovgivning på den mindst byrdefulde måde.
                        
                     Gruppens mandat gælder indtil den 31. december 2012.«
            
         
               2)
            
            
               Artikel 3, stk. 1, affattes således:
               »Artikel 3
               1.   Kommissionen kan høre gruppen om ethvert spørgsmål vedrørende gennemførelsen af handlingsprogrammet for reduktion af administrative byrder i Den Europæiske Union og det rullende forenklingsprogram, som udpeget i Kommissionens arbejdsprogram.«
            
         
               3)
            
            
               Artikel 4 ændres således:
               Artikel 4
               
                           a)
                        
                        
                           I stk. 4 affattes første punktum således:
                           »Medlemmerne af gruppen er beskikket indtil den 31. december 2012.«
                        
                     
                           b)
                        
                        
                           I stk. 7 affattes første punktum således:
                           »Medlemmernes navne offentliggøres på webstedet for Europa-Kommissionens Generalsekretariat.«
                        
                     
         
               4)
            
            
               I artikel 5, stk. 4, affattes andet punktum således:
               »Gruppens sekretariatsarbejde varetages af Europa-Kommissionens Generalsekretariat.«
            
         
               5)
            
            
               Artikel 7 affattes således:
               »Artikel 7
               Anvendelse
               Denne afgørelse anvendes indtil den 31. december 2012.«
            
         Artikel 2
   Denne afgørelse træder i kraft den 30. august 2010.
   
      Udfærdiget i Bruxelles, den 17. august 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 253 af 28.9.2007, s. 40.